460.09 ORDNI DWAR L-IMPLIMENTAZZJONI TAD-DIRETTIVA 2004/56/KEE (ASSISTENZA REĊIPROKA MILL-AWTORITAJIET KOMPETENTI TAL-ISTATI MEMBRI FIL-QASAM TAT-TASSAZZZJONI DIRETTA, ĊERTU DAZJI TAS-SISA U T-TASSAZZJONI TA’ PREMIUMS TAL-ASSIGURAZZJONI) L-AVVIŻ LEGALI 492 tal-2004. L-AVVIŻ LEGALI 492 tal-2004. 1. L.S.123.74 Kap. 123. It-titolu ta’ dan l-Ordni hu l-Ordni dwar l-Implimentazzjoni tad-Direttiva 2004/56/KE (Assistenza Reċiproka mill-Awtoritajiet Kompetenti tal-Istati Membri fil-qasam tat-Tassazzjoni Diretta, Ċertu Dazji tas-Sisa u t-tassazzjoni ta’ Premiums tal-Assigurazzjoni). (2) Id-disposizzjonijiet ta’ dan l-Ordni għandhom ikunu mingħajr preġudizzju għad-disposizzjonijiet tar-Regolamenti dwar Direttivi tal-Unjoni Ewropea, maħruġin taħt l-Att dwar it-Taxxa fuq l-Income, u għall-finijiet tal-istess Att. Tifsir. 2. F’dan l-Ordni, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Unjoni Ewropea; Ka p. 460 " id-Direttiva " tfisser id-disposizzjonijiet tad-Direttiva tal-Kunsill 77/799/KEE fuq l-Assistenza Reċiproka mill-Awtoritajiet Kompetenti tal-Istati Membri fil-qasam tat-Tassazzjoni Diretta, Ċertu Dazji tas-Sisa u tassazzjoni ta’ Premiums tal-Assigurazzjoni, tad-19 ta’ Diċembru, 1977, kif emendata, u tad-Direttiva tal-Kunsill 2004/56/KE tal-21 ta’ April, 2004 li tistipula direttivi dettaljati dwar l-implimentazzjoni ta’ ċerti disposizzjonijiet ta’ dawk id-Direttivi tal-Kunsill; " Stat Membru " tfisser kull Stat imsemmi fit-tifsira "it-Trattat" li hemm fl-artikolu 2(1) tal-Att. 3. Id-Direttiva jkollha effett. Id-Direttiva hija adottata bħala parti mil-liġijiet ta’ Malta u għandu jkollha effett f’Malta skont hekk. 4. Ħatra ta’ awtorità kompetenti. (1) Għall-fini tad-Direttiva, l-awtorità kompetenti f’Malta hu l-Ministru responsabbli għall-finanzi jew kull persuna jew persuni oħra msemmija mill-Ministru responsabbli għall-finanzi b’ordni bil-miktub. (2) Ordni bil-miktub kif provdut dwar u fis-subartikolu (1) jista’ jsemmi lil persuni differenti biex jaġixxu bħala l-awtorità kompetenti għal tipi differenti ta’ tassazzjoni jew għal għanijiet differenti tad-Direttiva. 5. Tagħrif għad-disposizzjoni tal-awtorità kompetenti. (1) Sabiex jinkiseb it-tagħrif mitlub, l-awtorità kompetenti għandha timxi bħal li kieku tkun qegħda taġixxi minn jeddha jew fuq talba ta’ xi awtorità oħra f’Malta. (2) It-tagħrif kollu mgħarraf lill-awtorità kompetenti għandu jinżammsigriet bl-istess mod bħalma hu tagħrif li jiġi riċevut taħt kull liġi nazzjonali oħra. F’kull każ, dak it-tagħrif: (a) jista’ jintgħamel disponibbli biss lill-persuni direttament involuti fl-istima tat-taxxa jew fil-kontroll amministrattiv ta’ din l-istima; (b) jista’ jitgħarraf biss f’dak li għandu x’jaqsam ma’ proċedimenti ġudizzjarji jew proċedimenti amministrattivi li jinvolvu sanzjonijiet meħudin bil-għan jew f’dak li għandu x’jaqsam mal-għemil jew ir-reviżjoni ta’ stima ta’ taxxa u biss lil persuni li huma direttament involuti f’dawk il-proċedimenti; dak it-tagħrif jista’, madankollu, jiġi żvelat matul kull smigħ pubbliku jew fid-deċiżjonijiet sakemm l-awtorità kompetenti tal-Istat Membru li jkun qiegħed jagħti t-tagħrif ma jqajjem ebda oġġezzjoni fil-waqt meta jagħti t-tagħrif għall-ewwel darba; (ċ) ma għandu f’ebda ċirkostanza jintuża ħlief għal skopijiet ta’ tassazzjoni jew f’dak li għandu x’jaqsam ma’ proċedimenti ġudizzjarji jew proċedimenti amministrattivi li jinvolvu sanzjonijiet meħuda bil-għan jew għar-rigward tal-għemil jew ir-reviżjoni tal-istima tat-taxxa. (3) It-tagħrif imsemmi fl-artikolu 5 jista’ jintuża għall-istima ta’ imposti, dazji u taxxi oħra li jaqgħu taħt l-Artikolu 2 tad-Direttiva 76/308/KEE. 6. Meta ma jingħatax tagħrif. (1) L-awtorità kompetenti tista’ żżomm lura milli tipprovdi tagħrif jew tagħmel inkjesti jew twassal tagħrif jekk dan imurkontraxi liġi nazzjonali oħhra jew prattiċi amministrattivi. (2) L-awtorità kompetenti tista’ żżomm lura milli twassal dak it-tagħrif meta l-Istat Membru li jkun qed jitolbu ma jkunx jista’, għal raġunijiet ta’ fatt jew ta’ liġi, jipprovdi l-istess xorta ta’ tagħrif. 7. Notifika. (1) Fuq talba tal-awtorità kompetenti ta’ Stat Membru ieħor, l-awtorità kompetenti għandha, skont regoli li jkunu jirregolaw in-notifika ta’ strumenti bħal dawk fl-Istat Membru mitlub, tinnotifika lid-destinatarju b’kull strument u deċiżjoni li tidderiva mill-awtoritajiet amministrattivi tal-Istat Membru li jkun qed jagħmel it-talba u li jirrigwardaw l-applikazzjoni fit-territorju tiegħu ta’ liġijiet fuq taxxi li jaqgħu taħt id-Direttiva. (2) It-talbiet għal notifika għandhom jindikaw xi jkun is-soġġett tal-istrument jew tad-deċiżjoni li għandha tiġi notifikata u għandhom jispeċifikaw l-isem u l-indirizz tad-destinatarju, flimkien ma’ kull tagħrif ieħor li jista’ jiffaċilita l-identifikazzjoni tad-destinatarju. (3) L-awtorità kompetenti għandha minnufih tgħarraf lill-awtorità li tagħmel it-talba bir-risposta tagħha għat-talba għal notifika u għandha tinnotifikaha, b’mod partikolari, bid-data tan-notifika tad-deċiżjoni jew strument li d-destinatarju. 8. Kontrolli simultanji. (1) Meta s-sitwazzjoni dwar it-taxxa ta’ xi persuna taxxabbli waħda jew aktar tkun ta’ interess komuni jew komplementari għal żew [Stati Membri jew aktar, l-awtorità kompetenti tista’ taqbel li tagħmel kontrolli simultanji ma’ kull awtorità li tagħmel l-istess attività bħalha fi Stati Membri oħra, bil-għan li jiġi skambjat it-tagħrif hekk miksub, kull meta dan jidher li jkun aktar effettiv mill-kontrolli li tagħmel waħidha. (2) L-awtorità kompetenti għandha tidentifika indipendentement lill-persuni taxxabbli li tkun biħsiebha tipproponi għal kontroll simultanju. Hija għandha tinnotifika lill-awtoritajiet kompetenti rispettivi fl-Istati Membri involuti dwar dawk il-każijiet li, fil-fehma tagħha, għandhom jiġu assoġġettati għal kontroll simultanju. Hija għandha timmotiva l-għażla tagħha, sakemm dan jista’ jsir, billi tipprovdi t-tagħrif li jkun wassalha tieħu dik id-deċiżjoni. Hija għandha tispeċifika l-perjodu ta’ żmien li matulu għandhom isiru dawk il-kontrolli. (3) L-awtorità kompetenti għandha tiddeċidi dwar jekk tkunx trid tieħu sehem f’kontrolli simultanji. Hija għandha tikkonferma l-qbil tagħha jew twassal ir-rifjut motivat tagħha lill-awtorità li tagħmel l-istess attività bħalha. (4) L-awtorità kompetenti għandha taħt ar rappreżentant li jkun responsabbli biex jissorvelja u jikkoordina l-ħidma ta’ kontroll.